Far Away Place | LekkeSlaap
Far Away Place bied koepons teen 10%-afslag.
Far Away Place is ’n selfsorg-instansie in die hartjie van die idilliese Midlands Meander wat 'n lieflike uitsig oor die Karkloofvallei bied. Die instansie word deur ’n gay-paartjie besit en gaste kan in die damme op die perseel forelhengel. Die hoofhuis is sowat 80 m van die 2 selfsorgkothuise af en word deur bome en ’n tuin van die gaste-eenhede geskei.
Verblyf word gebied in Dashy-kothuis en Nguni-kothuis. Dashy-kothuis het slaapplek vir 5 en beskik oor 2 kamers, 1 badkamer met ’n stort, toilet en wasbak, en ’n oopplan-kombuis en -leefarea. Die hoofslaapkamer het ’n koningingrootte-bed en die tweede kamer het ’n dubbel- en enkelbed. Die beddens het 100% perkallinne.
Die kombuis is toegerus met ’n gasstoof, yskas-vrieskas, konveksie-mikrogolf, ketel, broodrooster, eetgerei en breekware. Daar is ook ’n toonbank met stoele. Die sitarea het ’n gemaklike sitkamerstel en ’n platskerm-TV met Netflix. DStv en satellietkanale is nie beskikbaar nie, maar gaste kan enige toestelle aan die TV koppel. Die leefarea lei na ’n stoep met ’n etenstafel vir 4. Gaste kan die uitsig bewonder en daar is ook 2 damme op die perseel waar gaste kan visvang en swem.
Nuguni-kothuis bied ’n lieflike uitsig oor die Karkloofvallei en velde tot by die woud. Dié kothuis het slaapplek vir 6 en beskik oor 2 kamers en ’n solderkamer. Die hoofslaapkamer is op die onderste verdieping en het ’n koningingrootte-bed en ’n en suite-badkamer met ’n stort. Die tweede kamer is op die boonste verdieping en het ’n koningingrootte-bed en ’n en suite-toilet. Die solderkamer het ook ’n koningingrootte-bed. Die beddens het 100% katoenlinne.
Die kothuis het ook ’n oopplan-kombuis, -eetarea en -sitarea. Die kombuis is toegerus met ’n yskas, oond, mikrogolf, ketel, broodrooster en toonbank met stoele. Die sitarea het ’n kaggel en ’n platskerm-TV met Netflix.
Die gashere is sosiale mense wat mal is oor hul dierekinders, waarvan daar 6 is. Gaste sal deur 5 worshonde, genaamd Smooch, Chino, Wimpy, Peanut en Toffee, asook Lady. Die gashere is ook kranige bergfietsryers en gee graag raad oor die omliggende roetes in die woud. Die kothuise is 5,4 km vanaf Terbodore Coffee Roasters in Old Currys Post-weg en 16,2 km vanaf Nottingham Road.
4.9 uit 5van 10 resensies vir Far Away Place
Old Currys Post-weg, Whinstone Landgoed, Curry's Post, 3295, KwaZulu-Natal
Gaste dink Far Away Place het ’n uitstekende ligging